L 17/80
HR
Službeni list Europske unije
19.1.2023.
PRILOG
Prikazivanje sadržaja godišnjeg izvješća o uspješnosti iz članka 134.
Uredbe (EU) 2021/2115
1.
SINTEZA STANJA PROVEDBE STRATEŠKOG PLANA U OKVIRU ZPP-A U ODNOSU NA PRETHODNU FINANCIJSKU GODINU
Ovaj odjeljak sadržava kvalitativne informacije iz članka 134. stavka 7. točke (a) Uredbe (EU) 2021/2115.
1.1.
Sažetak stanja provedbe strateškog plana u okviru ZPP-a Ovaj pododjeljak sadržava sažetak napretka u provedbi strateškog plana u okviru ZPP-a u prethodnoj financijskoj godini.
Može sadržavati i sažetak ključnih pitanja koja su utjecala na uspješnost strateškog plana u okviru ZPP-a u prethodnoj financijskoj godini i o kojima se detaljno izvješćuje u pododjeljku 1.2., uključujući mjere poduzete za rješavanje tih pitanja.
1.2.
Stanje provedbe strateškog plana u okviru ZPP-a po specifičnim i međusektorskim ciljevima U ovom se pododjeljku za svaki specifični i međusektorski cilj iz članka 6. stavaka 1. i 2.
Uredbe (EU) 2021/2115 opisuju pitanja koja su utjecala na uspješnost strateškog plana u okviru ZPP-a u prethodnoj financijskoj godini, pri čemu se, prema potrebi, navode razlozi i, ako je to relevantno, opis mjera poduzetih za rješavanje tih pitanja.
Ovaj pododjeljak može sadržavati objašnjenja povezana s odstupanjima ostvarenih vrijednosti pokazatelja rezultata od pripadajućih ključnih etapa kako bi se dopunile informacije koje se dostavljaju u skladu s pododjeljkom 2.1.
1.3.
Horizontalni aspekti provedbe strateškog plana u okviru ZPP-a U ovom se pododjeljku opisuje napredak u provedbi strateškog plana u okviru ZPP-a u prethodnoj financijskoj godini, utvrđuju pitanja koja su utjecala na provedbu strateškog plana u okviru ZPP-a u prethodnoj financijskoj godini i, ako je to relevantno, opisuju mjere poduzete za rješavanje tih pitanja u pogledu upravljanja, mreža i nacionalnih zakonodavnih ili nezakonodavnih mjera relevantnih za provedbu i uspješnost strateškog plana u okviru ZPP-a.
U njemu se mogu opisati pitanja koja su utjecala na uspješnost strateškog plana u okviru ZPP-a u prethodnoj financijskoj godini i o kojima se ne može izvijestiti u okviru specifičnih ili međusektorskih ciljeva iz pododjeljka 1.2.
1.4.
Odstupanje od standarda GAEC u 2023.
Ako je država članica primijenila odstupanje iz članka 1.
Provedbene uredbe (EU) 2022/1317, ovaj pododjeljak sadržava procjenu učinaka primjene takvog odstupanja na globalnu sigurnost opskrbe hranom, očuvanje okoliša i borbu protiv klimatskih promjena u skladu s člankom 2. stavkom 5. te provedbene uredbe.
2.
KVANTITATIVNE INFORMACIJE, KVALITATIVNE INFORMACIJE O ODSTUPANJU VRIJEDNOSTI POKAZATELJA REZULTATA OD KLJUČNIH ETAPA I OBRAZLOŽENJE PREKORAČENJA REALIZIRANIH JEDINIČNIH IZNOSA U USPOREDBI S PLANIRANIM JEDINIČNIM IZNOSIMA
Ovaj odjeljak sadržava kvantitativne informacije iz članka 134. stavaka 4. i 5.
Uredbe (EU) 2021/2115.
Sadržava i kvalitativne informacije u pogledu odstupanja od ključnih etapa iz članka 134. stavka 7. točke (b) te uredbe.
U ovom se odjeljku navode obvezne kvalitativne informacije iz članka 134. stavka 9. te uredbe.
Može sadržavati neobvezne kvalitativne informacije iz članka 134. stavka 8. te uredbe.